有哪些关于平安的诗句？
**道遇施户曹口占寄君时**

 **宋-彭汝砺**

阴阴作雨祇漫漫，今日虽霜未苦寒。

 **归去襄阳见吾弟，为言道路且平安。**

 **送叶生来省兄归钱塘**

 **明-王绂**

急难曾诵鹡鸰诗，相见如何又别离。

 **要把平安早归报，双亲闾巷立多时。**

 **为章仲玉题保竹卷**

 **明-王世贞**

龙钟数挺不辞残，把送奚囊耐岁寒。

 **绝胜洛阳西邸内，劳人日日报平安。**

 **行路难**

 **清-钱秉镫**

为指孤松问路行，到门应是举家惊！

 **明晨便逐东风去，屋里平安寄一声！**

 **却寄家音口号**

 **清-彭孙贻**

岭头梅放桂初残，云树连天道路难。

 **归去高堂应问讯，但言游子正平安。**

 **清平乐-平溪道中微雪**

 **清-查慎行**

深江薄雪。人去清浪驿。

佳句巧从驴背觅。此地何来此客。

腊梅香递前山。戍旗插过乌蛮。

 **天末鸿飞不到，传烽与报平安。**

 **菩萨蛮-寒宵寄到平安字**

 **清-黄钧宰**

 **寒宵寄到平安字，心头一寸添离思。**

萝月黯孤灯，个人眠未曾。

小鬟偷眼顾，指与娘行误。

不看字平安，奈何闲处看。

 **接家信**

 **清-宋湘**

 **口有平安报，中宵泪亦多。**

经年曾不至，一纸定如何？

为子可堪此，持缄重自讹。

那禁先手战？老父字成蝌。

 **送王益初北上**

 **近现代-叶云峰**

又传高轩去幽燕，天高气爽步轻前。

 **临歧珍重秋风紧，两字平安一路宽。**

 **夜雨思亲**

 **近现代-唐文治**

故园种遍竹千竿，飞出文禽刷羽翰。

 **博得老人开口笑，天涯游子总平安。**